ddrg/super_eurlex huggingface dataset:
/* KOM/97/0089 lopull. - CNS 97/0097 */ Ehdotus neuvoston asetukseksi (EY) teurastetun sian perushinnan ja vakiolaadun vahvistamisesta 1 päivän heinäkuuta 1997 ja 30 päivän kesäkuuta 1998 väliseksi ajaksi



Virallinen lehti nro C 101 , 27/03/1997 s. 0018



Ehdotus NEUVOSTON ASETUKSEKSI (EY) N:o . . ., annettu . . . päivänä . . ., teurastetun sian perushinnan ja vakiolaadun vahvistamisesta 1 päivän heinäkuuta 1997 ja 30 päivän kesäkuuta 1998 väliseksi ajaksi (97/C 101/11) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 4 artiklan 4 kohdan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että teurastetun sian perushintaa vahvistettaessa olisi otettava huomioon yhteisen maatalouspolitiikan tavoitteet; yhteisen maatalouspolitiikan tavoitteita ovat erityisesti kohtuullisen elintason takaaminen maatalousväestölle, tarvikkeiden saatavuuden turvaaminen ja kohtuullisten kuluttajahintojen takaaminen, ja perushinta on vahvistettava asetuksen (ETY) N:o 2759/75 4 artiklan 1 kohdassa säädettyjä perusteita noudattaen yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (3), sellaisena kuin se on viimeksi muutettuna asetuksella (EY) N:o 3513/93 (4), mukaisesti määritellylle vakiolaadulle, ON ANTANUT TÄMÄN ASETUKSEN: 1 artikla Vakiolaatuisen teurastetun sian perushinta vahvistetaan 1 päivän heinäkuuta 1997 ja 30 päivän kesäkuuta 1998 välisenä aikana 1 509,30 ecuksi tonnilta. 2 artikla Vakiolaatu määritellään asetuksen (ETY) N:o 3220/84 2 artiklan 2 ja 3 kohdassa määritettyjen sianruhojen painon ja vähärasvaisen lihan osuuden perusteella seuraavasti: a) ruhot, joiden paino on vähintään 60 kilogrammaa, mutta alle 120 kilogrammaa: luokka E, b) ruhot, joiden paino on 120-180 kilogrammaa: luokka R. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty . . . Neuvoston puolesta . . . (1) EYVL N:o L 282, 1.11.1975, s. 1. (2) EYVL N:o L 349, 31.12.1994, s. 105. (3) EYVL N:o L 301, 20.11.1984, s. 1. (4) EYVL N:o L 320, 22.12.1993, s. 5.
Ehdotus neuvoston asetukseksi (EY) vuonna 1995 tehdyn elintarvikeapua koskevan yleissopimuksen mukaisten viljamäärien jakamisesta /* KOM/97/0018 lopull. - CNS 97/0026 */



Virallinen lehti nro C 112 , 10/04/1997 s. 0013



Ehdotus neuvoston asetukseksi (EY) vuonna 1995 tehdyn elintarvikeapua koskevan yleissopimuksen mukaisten viljamäärien jakamisesta (97/C 112/05) KOM(97) 18 lopull. - 97/0026(CNS) (Komission esittämä 4 päivänä maaliskuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon elintarvikeapupolitiikasta ja elintarvikeavun hallinnosta sekä elintarviketurvaan liittyvistä erityisistä tukitoimista 27 päivänä kesäkuuta 1996 annetun neuvoston asetuksen (EY) N:o 1292/96 (1) ja erityisesti sen 21 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että vuonna 1995 tehtyä elintarvikeapua koskevaa yleissopimusta sovelletaan väliaikaisesti yhteisössä 1 päivästä heinäkuuta 1995; asetus (EY) N:o 1292/96 tuli voimaan vasta 8 päivänä heinäkuuta 1996, ja asetuksen (EY) N:o 1292/96 21 artiklan mukaan komission on hoidettava yhteisön ja sen jäsenvaltioiden välinen yhteensovittaminen tämän asetuksen tavoitteisiin pääsemiseksi; sen vuoksi komissio on esittänyt neuvostolle liitteessä julkaistun luonnoksen kansallisen avun jakamisesta; neuvostossa kokoontuvien jäsenvaltioiden edustajien on tehtävä asiasta päätös, joka annetaan samanaikaisesti tämän asetuksen kanssa, ON ANTANUT TÄMÄN ASETUKSEN: 1 artikla Jaetaan vuonna 1995 tehdyssä elintarvikeapua koskevassa yleissopimuksessa yhteisön ja sen jäsenvaltioiden sitoumuksen vuotuisen vähimmäisosuuden muodostava 1 755 000 tonnin viljamäärä ajanjaksoksi, jonka aikana kyseinen yleissopimus pysyy voimassa nykyisessä muodossaan, seuraavasti: a) yhteisön toimet: 983 800 tonnia, b) kansalliset toimet: 771 200 tonnia. 2 artikla Julkaistaan liitteenä asetuksen (EY) N:o 1292/96 21 artiklan 2 kohdassa säädettyjä kansallisia toimia vastaavien määrien jakamista koskeva komission tekemä luonnos, josta neuvostossa kokoontuvien jäsenvaltioiden edustajien on tehtävä päätös, joka annetaan samanaikaisesti tämän asetuksen kanssa. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 166, 5.7.1996, s. 1. LIITE ELINTARVIKEAPUA KOSKEVIEN KANSALLISTEN TOIMIEN JAKAMINEN ELINTARVIKEAPUA KOSKEVAN YLEISSOPIMUKSEN MÄÄRÄYSTEN TÄYTÄNTÖÖNPANOSSA >TAULUKON PAIKKA>
/* KOM/97/0089 lopull. - CNS 97/0101 */ Ehdotus neuvoston asetukseksi (EY) tupakanlehtien palkkioiden vahvistamisesta tupakkalajikeryhmittäin satovuodeksi 1997



Virallinen lehti nro C 101 , 27/03/1997 s. 0023



Ehdotus NEUVOSTON ASETUKSEKSI (EY) N:o . . ., annettu . . . päivänä . . ., tupakanlehtien palkkioiden vahvistamisesta tupakkalajikeryhmittäin satovuodeksi 1997 (97/C 101/15) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92 (1), sellaisena kuin se on viimeksi muutettuna asetuksella (EY) N:o 2444/96 (2), ja erityisesti sen 4 artiklan 1 kohdan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että raakatupakka-alan palkkioita vahvistettaessa olisi otettava huomioon yhteisen maatalouspolitiikan tavoitteet; yhteisen maatalouspolitiikan tavoitteita ovat erityisesti kohtuullisen elintason takaaminen maatalousväestölle, tarvikkeiden saatavuuden turvaaminen ja kohtuullisten kuluttajahintojen takaaminen; palkkioiden määrässä on otettava huomioon erityisesti eri tupakan menneet ja tulevat myyntimahdollisuudet tavanomaisissa kilpailuoloissa, ON ANTANUT TÄMÄN ASETUKSEN: 1 artikla Satovuoden 1997 osalta asetuksen (ETY) N:o 2075/92 4 artiklassa tarkoitetun kutakin raakatupakkaryhmää koskevan palkkion määrä sekä lisämäärät vahvistetaan tämän asetuksen liitteessä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty . . . Neuvoston puolesta . . . (1) EYVL N:o L 215, 30.7.1992, s. 70. (2) EYVL N:o L 333, 21.12.1996, s. 4. LIITE >TAULUKON PAIKKA> >TAULUKON PAIKKA>
Ehdotus neuvoston asetukseksi (EY) verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten annetun asetuksen N:o 79/65/ETY muuttamisesta /* KOM/97/0109 lopull. - CNS 97/0104 */



Virallinen lehti nro C 127 , 24/04/1997 s. 0015



Ehdotus neuvoston asetukseksi (EY) verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten annetun asetuksen N:o 79/65/ETY muuttamisesta (97/C 127/12) KOM(97) 109 lopull. - 97/0104(CNS) (Komission esittämä 17 päivänä maaliskuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten annetussa neuvoston asetuksessa N:o 79/65/ETY (1), sellaisena kuin se on viimeksi muutettuna asetuksella (EY) N:o 2801/95 (2), säädetään tietyistä rajoituksista, jotka koskevat maatilojen kirjanpitotietojen ja kyseisen asetuksen perusteella saatujen muiden yksittäisten tietojen käyttöä; ottaen huomioon sen vaaran, että maanviljelijän toimittamia tietoja käytetään muihin kuin mainitussa asetuksessa säädettyihin tarkoituksiin olisi vahvistettava kieltoa, joka koskee kyseisten tietojen mitä tahansa ennakoimatonta käyttöä; tämän vuoksi asetusta N:o 79/65/ETY olisi muutettava, ON ANTANUT TÄMÄN ASETUKSEN: 1 artikla Korvataan asetuksen N:o 79/65/ETY 15 artiklan 1 kohta seuraavasti: "1. On kiellettyä käyttää yksittäisiä kirjanpitotietoja tai muita tämän asetuksen perusteella saatuja yksittäisiä tietoja verotuksellisiin tarkoituksiin tai paljastaa ja käyttää kyseisiä tietoja muihin kuin 1 artiklassa vahvistettuihin tarkoituksiin." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o 109, 23.6.1965, s. 1859. (2) EYVL N:o L 291, 6.12.1995, s. 3.
Ehdotus neuvoston päätökseksi Euroopan yhteisön ja Kamputsean kuningaskunnan yhteistyösopimuksen tekemisestä /* KOM/97/0078 lopull. - CNS 97/0060 */





Ehdotus neuvoston päätökseksi Euroopan yhteisön ja Kamputsean kuningaskunnan yhteistyösopimuksen tekemisestä (97/C 107/04) KOM(97) 78 lopull. - 97/0060(CNS) (Komission esittämä 4 päivänä maaliskuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 ja 130 y artiklan yhdessä 228 artiklan 2 kohdan ensimmäisen virkkeen sekä 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että perustamissopimuksen 130 u artiklan mukaisesti yhteisön kehitysyhteistyöpolitiikalla olisi edistettävä kehitysmaiden kestävää taloudellista ja sosiaalista kehitystä, sopusointuista ja asteittaista yhdentymistä maailmantalouteen sekä köyhyyden torjuntaa näissä maissa, ja yhteisön olisi hyväksyttävä tavoitteidensa toteuttamiseksi ulkosuhteiden alalla Euroopan yhteisön ja Kamputsean kuningaskunnan yhteistyösopimus, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Euroopan yhteisön ja Kamputsean kuningaskunnan yhteistyösopimus. Sopimuksen teksti on tämän päätöksen liitteenä. 2 artikla Neuvoston puheenjohtaja tekee ilmoituksen, josta määrätään sopimuksen 21 artiklassa (1). 3 artikla Komissio, jota jäsenvaltioiden edustajat avustavat, edustaa yhteisöä sopimuksen 14 artiklassa tarkoitetussa sekakomiteassa. 4 artikla Tämä päätös julkaistaan Euroopan yhteisöjen virallisessa lehdessä. (1) Neuvoston pääsihteeristö huolehtii sopimuksen voimaantulopäivän julkaisemisesta Euroopan yhteisöjen virallisessa lehdessä.
Muutettu ehdotus neuvoston asetukseksi (EY) sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun asetuksen (ETY) N:o 574/72 muuttamisesta työttömien hyväksi (1) (97/C 161/05) (ETA:n kannalta merkityksellinen teksti) KOM(97) 158 lopull. - 96/0004(CNS)

(Komission esittämä 18 päivänä huhtikuuta 1997 EY:n perustamissopimuksen 189 a artiklan 2 kohdan nojalla)

EUROOPAN UNIONIN NEUVOSTO, joka

(Euroopan parlamentin lausunnon vuoksi ensimmäistä johdantokappaletta on muutettava seuraavasti):

"olisi otettava huomioon se tosiseikka, että uuden työpaikan löytäminen kohtuullisessa ajassa on vaikeutunut huomattavasti; tämän vuoksi olisi säädettävä työttömyysetuuksia koskevien oikeuksien keston pidentämisestä nykyisestä kolmesta kuukaudesta tapauksessa, jossa työtön hakee työtä toisessa jäsenvaltiossa tai osallistuu koulutukseen,"

(Euroopan parlamentin lausunnon vuoksi kolmannen ja neljännen johdantokappaleen väliin olisi lisättävä seuraava johdantokappale):

"tällä hetkellä 69 artiklan 4 kohdassa säädettyä Belgiaa koskevaa poikkeusta ei pitäisi enää säilyttää ottaen huomioon Euroopan yhteisöjen tuomioistuimen rajoitetun tulkinnan tästä säännöksestä 13. kesäkuuta 1996 annetussa tuomiossa asiassa C-170/95, Spataro,"

ON ANTANUT TÄMÄN ASETUKSEN:

Ainoa artikla

Muutetaan asetus (ETY) N:o 1408/71 seuraavasti:

6. Korvataan 69 artikla seuraavasti:

"Palkattu työntekijä tai ammatinharjoittaja, joka on joutunut kokonaan työttömäksi ja täyttää jäsenvaltion lainsäädännön mukaiset edellytykset oikeudesta etuuksiin, ottaen tarvittaessa huomioon 67 artiklan säännökset, ja joka lähtee yhteen tai useampaan muuhun jäsenvaltioon hakeakseen sieltä työtä tai osallistuakseen koulutukseen, säilyttää oikeutensa tällaisiin etuuksiin 69 a artiklassa säädetyin edellytyksin ja 69 b artiklassa säädetyin rajoituksin."

7. Poistetaan ehdotettu 69 b artiklan 7 kohta.

9. Korvataan ehdotettu 71 artiklan 1 kohdan b kohdan ensimmäinen alakohta seuraavasti:

"Palkattu työntekijä, joka on kokonaan työtön ja joka asettuu työvoimaviranomaisten käytettäväksi toimivaltaisen valtion alueella, saa etuudet toimivaltaisen valtion lainsäädännön mukaisesti, niin kuin hän asuisi tämän valtion alueella; nämä etuudet antaa toimivaltainen laitos. Jos toimivaltainen valtio on Luxemburg, asuinpaikan laitoksen on tämän kohdan voimaantulon jälkeisen viiden vuoden siirtymäkauden ajan korvattava toimivaltaisen valtion laitokselle puolet 1 artiklan b kohdassa tarkoitetulle rajatyöntekijälle annetuista etuuksista siihen enimmäismäärään asti, johon työttömällä olisi ollut oikeus, jos hän olisi asettunut asuinvaltion työvoimaviranomaisten käytettäväksi."

(1) EYVL N:o C 68, 6.3.1996, s. 11.
Ehdotus neuvoston asetukseksi (EY) naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta /* KOM/97/0161 lopull. - CNS 97/0122 */



Virallinen lehti nro C 160 , 27/05/1997 s. 0007



Ehdotus neuvoston asetukseksi (EY) naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta (97/C 160/10) KOM(97) 161 lopull. - 97/0122(CNS) (Komission esittämä 18 päivänä huhtikuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että naudanliha-alan yhteisestä markkinajärjestelystä annetun neuvoston asetuksen (ETY) N:o 805/68 (1) 13 artiklassa säädetään vientitukien myöntämisestä; yhteisön varoista rahoitettavat elävien eläinten kuljetukset on suoritettava kuljetettavien eläinten hyvinvointia kunnioittaen; kokemus on osoittanut, että näin ei aina ole; tämän vuoksi olisi säädettävä, että vientitukien maksamisen edellytyksenä on eläinten hyvinvointia koskevien standardien noudattaminen eläinten kuljetuksia koskevan yhteisön lainsäädännön ja erityisesti neuvoston eläinten suojelusta kuljetuksen aikana antaman direktiivin 91/628/ETY (2) mukaisesti; näin ollen on välttämätöntä muuttaa edellä mainittu 13 artikla vastaavasti; käytännön syistä on välttämätöntä säätää, että komissio vahvistaa täytäntöönpanoa koskevat yksityiskohtaiset säännöt näiden sääntöjen soveltamisesta tuonnissa kolmansiin maihin, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 805/68 13 artikla seuraavasti: 1. Lisätään 9 kohtaan seuraava alakohta: "Lisäksi elävien eläinten vientituen maksamisen edellytyksenä on yhteisön lainsäädännössä vahvistettujen, eläinten hyvinvointia ja erityisesti eläinten suojelua kuljetuksen aikana koskevien säännösten noudattaminen." 2. Lisätään 12 kohtaan seuraava alakohta: "Edellä 9 kohdan viimeisessä alakohdassa säädettyjen säännösten osalta yksityiskohtaiset soveltamissäännöt voivat myös sisältää erityisesti elävien eläinten tuontia kolmansiin maihin koskevia edellytyksiä." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tätä asetusta sovelletaan (. . .). Tämä asetus on kaikilta osin velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 148, 28.6.1968, s. 24. Asetus sellaisena kuin se on viimeksi muutettuna asetuksella (EY) N:o 2222/96 (EYVL N:o L 296, 21.11.1996, s. 50). (2) EYVL N:o L 340, 11.12.1991, s. 17. Direktiivi sellaisena kuin se on viimeksi muutettuna direktiivillä 95/29/EY (EYVL N:o L 148, 30.6.1995, s. 52).
Ehdotus neuvoston asetukseksi (EHTY, EY, Euratom) Euroopan yhteisöjen virkamiehiin sovellettavien henkilöstösääntöjen muuttamisesta /* KOM/97/0163 lopull. - CNS 97/0123 */



Virallinen lehti nro C 160 , 27/05/1997 s. 0008



Ehdotus neuvoston asetukseksi (EHTY, EY, Euratom) Euroopan yhteisöjen virkamiehiin sovellettavien henkilöstösääntöjen muuttamisesta (97/C 160/11) KOM(97) 163 lopull. - 97/0123(CNS) (Komission esittämä 22 päivänä huhtikuuta 1997) EUROOPAN UNIONIN NEUVOSTO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen ja erityisesti sen 24 artiklan, ottaa huomioon komission ehdotuksen, joka on tehty henkilöstösääntökomitean annettua lausuntonsa, ottaa huomioon Euroopan parlamentin lausunnon, ottaa huomioon tuomioistuimen lausunnon, ottaa huomioon tilintarkastustuomioistuimen lausunnon, sekä katsoo, että asetuksen (ETY, Euratom, EHTY) N:o 259/68, sellaisena kuin se on viimeksi muutettuna asetuksella (EHTY, EY, Euratom) N:o . . ., liitteessä II olevassa 1 artiklassa vahvistetaan henkilöstökomitean varsinaisten jäsenten ja mahdollisten varajäsenten toimikauden pituus, olisi muutettava tämän tällä hetkellä enintään kaksi vuotta kestävän toimikauden pituudeksi enintään kolme vuotta, jotta henkilöstön edustajien toimikauden pituus voitaisiin määritellä väljemmin, ja olisi kuitenkin säilytettävä ennallaan henkilöstökomitean jäsenten ja varajäsenten toimikauden vähimmäispituus, ON ANTANUT TÄMÄN ASETUKSEN: 1 artikla Korvataan henkilöstösääntöjen liitteessä II olevan 1 jakson 1 artiklan ensimmäinen alakohta seuraavasti: "Henkilöstökomitea muodostuu varsinaisista jäsenistä ja tarvittaessa varajäsenistä, joiden toimikausi on kolme vuotta. Toimielin voi kuitenkin vahvistaa toimikauden lyhyemmäksi, mutta sen on oltava vähintään yksi vuosi. Kaikilla toimielimen virkamiehillä on äänioikeus ja he ovat vaalikelpoisia." 2 artikla Tämä asetus tulee voimaan ja sen soveltaminen alkaa sitä päivää seuraavana päivänä, jona se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
EUROOPAN YHTEISÖJEN KOMISSIO 
Bryssel, 06.05.1997 
KOM(97) 207 lopull. 
96/0296 (ACC ) 
Muutettu ehdotus 
NEUVOSTON PÄÄTÖKSEKSI 
Euroopan yhteisön ja Amerikan Yhdysvaltojen tulliyhteistyötä ja keskinäistä avunantoa 
tulliasioissa koskevan sopimuksen tekemisestä 
(komission EY:n perustamissopimuksen 189 A (2) artiklan nojalla esittämä) 

Perustelut 
Komissio teki 3 päivänä joulukuuta 1996 neuvostolle ehdotuksen Euroopan yhteisön ja 
Amerikan Yhdysvaltojen tulliyhteistyötä ja keskinäistä avunantoa tulliasioissa koskevan 
sopimuksen tekemisestä (KOM (96) 624 lopullinen - 96/0296 (ACC)). 
Viime hetkellä on kuitenkin ilmennyt ongelma, joka liittyy ehdotukseen liitetyn 
sopimusluonnoksen 17 artiklan 5 kohtaan. Sen vuoksi on tarpeen muuttaa kyseistä kohtaa. 
Tämän tekstin liitteenä on sopimusluonnoksen 17 artiklan 5 kohdan uusi teksti. 3 päivänä 
joulukuuta 1996 tehdyn ehdotuksen muut kohdat pysyvät muuttumattomina. 
Jotta tulliyhteistyötä ja keskinäistä avunantoa tulliasioissa koskeva sopimus voitaisiin 
allekirjoittaa Euroopan unionin ja Amerikan Yhdysvaltojen kokouksessa 28 päivänä 
toukokuuta 1997, komissio ehdottaa, että neuvosto hyväksyy muutetun ehdotuksen 
päätökseksi sopimuksen allekirjoittamisesta ja tekemisestä. 
Uusi 17 artikla 
5. Tietoja vastaanottava sopimuspuoli voi rikosoikeudellisten syytteiden yhteydessä 
luovuttaa vastaajalle tietoaineistoa, joka liittyy tämän vastaajan syyttömyyteen tai 
oikeudenkäynnissä kyseistä vastaajaa vastaan todistavien todistajien 
uskottavuuteen, siinä määrin kuin kyseisessä tapauksessa sovellettavan 
vastaanottavan sopimuspuolen laki edellyttää. Tietoja vastaanottavan osapuolen on 
ilmoitettava tiedot toimittavalle osapuolelle etukäteen ehdotetusta tietojen 
luovuttamisesta ja toimitettava selvitys luovuttamisen oikeudellisista edellytyksistä. 
Tietoja vastaanottavan sopimuspuolen on otettava huomioon tietojen 
luovuttamiseen liittyvät erityiset seikat kuten tiedoissa nimettyjen tai yksilöityjen 
henkilöiden turvallisuus ja yksityisyys. Tietoja vastaanottavan osapuolen on aina 
varmistettava, että luovutetetaan ainoastaan ne tiedot, jotka ovat ehdottoman 
tarpeellisia luovuttamiseen johtaneen erityisen tarkoituksen vuoksi, ja että 
henkilötietoja käytetään, käsitellään tai säilytetään ainoastaan kyseistä 
rikosoikeudellista tarkoitusta varten. 

ISSN 1024-4492 
KOM(97) 207 lopullinen 
ASIAKIRJAT 
FI 02 11 09 
Luettelonumero : CB-CO-97-187-FI-C 
ISBN 92-78-19415-8 
Euroopan yhteisöjen virallisten julkaisujen toimisto 
L-2985 Luxemburg 
/
Ehdotus neuvoston päätökseksi rikkipäästöjen vähentämistä koskevan pöytäkirjan tekemisestä Euroopan yhteisön puolesta vuoden 1979 valtiosta toiseen tapahtuvaa ilman epäpuhtauksien kaukokulkeutumista koskevaan yleissopimukseen /* KOM/97/0088 lopull. - CNS 97/0107 */



Virallinen lehti nro C 190 , 21/06/1997 s. 0013



Ehdotus neuvoston päätökseksi rikkipäästöjen vähentämistä koskevan pöytäkirjan tekemisestä Euroopan yhteisön puolesta vuoden 1979 valtiosta toiseen tapahtuvaa ilman epäpuhtauksien kaukokulkeutumista koskevaan yleissopimukseen (97/C 190/08) (ETA:n kannalta merkityksellinen teksti) KOM(97) 88 lopull. - 97/0107(CNS) (Komission esittämä 20 päivänä toukokuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 r artiklan 4 kohdan yhdessä 228 artiklan 2 kohdan ensimmäisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että yhteisö allekirjoitti 14 päivänä kesäkuuta 1994 Oslossa vuoden 1979 valtiosta toiseen tapahtuvaa ilman epäpuhtauksien kaukokulkeutumista koskevan yleissopimuksen pöytäkirjan rikkipäästöjen vähentämisestä, jäljempänä "pöytäkirjan", pöytäkirjan tarkoituksena on asettaa ylärajat rikkipäästöille kaikkia yleissopimuksen osapuolia varten, pöytäkirjassa tarkoitetut toimenpiteet auttavat saavuttamaan yhteisön ympäristöpolitiikan tavoitteet, yhteisö ja jäsenvaltiot tekevät omien toimivaltojensa puitteissa yhteistyötä kolmansien maiden ja toimivaltaisten kansainvälisten järjestöjen kanssa, ja sen vuoksi yhteisön olisi hyväksyttävä pöytäkirja, ON PÄÄTTÄNYT SEURAAVAA: 1 artikla Hyväksytään yhteisön puolesta 14 kesäkuuta 1994 allekirjoitettu pöytäkirja vuoden 1979 valtiosta toiseen tapahtuvaa ilman epäpuhtauksien kaukokulkeutumista koskevaan yleissopimukseen. Pöytäkirjan teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään henkilö, jolla on valtuudet tallettaa hyväksymisasiakirjat Yhdistyneiden Kansakuntien pääsihteerin huostaan pöytäkirjan 14 artiklan mukaisesti. 3 artikla Tämä päätös julkaistaan Euroopan yhteisöjen virallisessa lehdessä.